ТЕХНИЧКИ ОПИС

**Изградња прикључка комплекса прихватилишта за псе на**

**дистрибутивни систем електричне енергије**

**Општи опис локације:**

Eлектроенергетске инсталације НН мреже од ТС 10/0,42 кВ „Индустријска зона Давидовац“до новог SRO (ОММ) ормана постављају се за потребе прикључења Комплекса прихватилишта за псе на дистрибутивни систем електричне енергије.

Траса електроенергетских инсталација је планирана на следећим катастарским парцелама: 2571, 2572, 1497/1, 1498, 1734/5, 1746/1, 1747/21 и 1734/3 КО Давидовац у укупној дужини од 750,0м.

**Анализа новопројектованог стања:**

Предмет ЈН је изградња електроенергетских инсталација НН мреже од ТС 10/0,42 кV „Индустриjска зона Давидовац“ до новог SRO ормана на међи КП бр.2571 КО Давидовац полагањем енергетског кабла типа PP00 А 4x70mm² за потребе Kомплекса прихватилишта за псе, као и изградња електроенергетских инсталација од новог SRO ормана до објеката Управе са стационаром (GRO) полагањем енергетског кабла типа PP00 4x6mm², а затим од објекта Управе до објеката Портирнице и Боксова за псе полоагањем новог кабла PP00 5x2,5mm².

**Потребни радови:**

Изградити нов слободностојећи разводни орман SRO, на јавној површини регулационе линије са к.п.бр. 2571 KО Давидовац положити нов кабл PP00/А 4x70 мм2 , 1кV, Al полази од тачке Тс 10/0,42 кВ „ Индустриска зона Давидовац“ до новог SRO ормана како је приказано на ситуацији. Кабли полагати слободно у ров на дубини од 0,8м, док се на прелазима саобраћајница полаже кроз ПВЦ цев ɸ160мм, на дубини од 1,0м, а код директног полагања на дубини од 1,4м. Кабл обележити ПВЦ упозоравајућом траком.

SRO је од полиестра степена заштите ИП54, са 4 трофазна извода и једнополним осигурачким основама од 400А, са сабирницама EC у 50x5мм и заштитном сабирницом 50x5мм, са фабрикованим постољем.

Уземљење радне нуле у SRO орману извршити једном сондом FеZn ɸ63,5мм/3м поред

SRO-а.

Сва евентуална укрштања или паралелна вођења ЕЕ кабла са подземним инсталацијама решити прописно.

НН мрежа мора се изградити по свим важећим прописима и препорукама.

Ширина раскопавања се одређује на лицу места у зависности од издатих сагласности јавно комуналних предузећа.

За потребе прикључка објеката Комплекса прихватилишта неопходно је од новог слободностојећег разводног ормана SRO положити нов кабл PP00 4x6mm² до GRO ормана, који је уграђен у објекту Управе са стационаром, а затим од објекта Управе до објеката Портирнице и Боксова за псе положити нов кабал PP00 5x2,5mm². Кабли полагати слободно у ров на дубини од 0,8м и обележити ПВЦ упозоравајућом траком.

На делу испод приступне саобраћајнице у оквиру Комплекса кабал поставити кроз ПВЦ цев ɸ160мм.

Након изградње електроенергетске мреже извршити испитивање инсталација уземљења, мерење прелазног отпора и издавање атеста.

**Обавеза инвеститора и извођача радова је да пре почетка радова обавести све**

**комуналне организације о почетку радова како би исте на терену извршиле**

**тачно обележавање трасе као и дубину њихових инсталација да не би дошло до**

**оштећења њихових водова.**